I foråret 2012 tegnede jeg internet, fastnet og mobil abonnement hos Telenor. Efter 1,5 md. uden at internettet kom op at køre fik vi tilbudt 2 mobile bredbånd (dongle) gratis i 30 dage indtil vores internet og fastnet kunne overgå til anden leverandør. Beskeden var, at disse dongles skulle afleveres indenfor de 30 dage, hvilket jeg også gjorde. I den forbindelse fik jeg rigtig god service fra Telenor, også en service som gik ud over normalen, tror jeg.

Nu bliver jeg så hver måned opkrævet for disse 2 dongles på min mobil regning, og det er tilsyneladende ikke let at få rettet denne fejl samt få bekræftigelse på, at det der er betalt for meget, bliver krediteret på næste regning.

Jeg fik endnu en regning med posten for 4 uger siden og ringede naturligvis med det samme for at få rettet fejlen. Kundeservice medarbejderen var meget hjælpsom og lovede at bringe dette i orden samt sørge for at jeg fik en bekræftigelse på, at det beløb som var opkrævet forkert ville blive krediteret på min næste regning. Vi aftalte samtidig at jeg ikke ville betale noget før end jeg havde modtaget denne bekræftigelse. Jeg har så ikke hørt noget og har flere gange ringet og forsøgt at komme igennem på telefonen. I sidste uge modtog jeg så en rykker med posten med besked om at beløbet skulle indbetales inden den 21.7 ellers vil min telefon blive lukket, og der vil blive opkrævet et rykkergebyr på 100 kr., normal procedure som er forståelig nok hvis ikke regninger bliver betalt. Nu er der bare den forskel at der her er tale om en aftale om, at beløbet først blev betalt når der forelå en bekræftelse på at alt var blevet bragt i orden. Denne bekræftigelse er endnu ikke kommet. Jeg har i denne uge været i kontakt med Telenor kundeservice 4 gange og har talt med 4 forskellige personer. De første 2 personer, som ifølge person nr. 3 er nye kolleger, sagde begge at de ville sende en e-mail til den person som jeg havde talt med for 4 uger siden, for eftersom han havde sagen så kunne de ikke gøre noget. Da jeg så får fat i person nr. 3, får jeg af vide at ham jeg talte med for 4 uger siden ikke længere er ansat i Telenor og at det står i systemerne. OK, sådan noget kan jo ske men så gik der lige yderligere 3 dage før end der sker noget, og datoen for lukning af min telefon kommer nærmere.

I forgårs, da jeg talte med person nr. 3, beder han så om dokumentation for at jeg rent faktisk har afleveret de dongles som jeg er blevet opkrævet for. Denne dokumentation er allerede tidligere fremsendt til Telenor, men OK, jeg sender det så igen til ham på e-mail. Vi aftaler at han bekræfter at have modtaget e-mailen og sender den videre til den rette afdeling (Trafik service) som er dem som skal sørge for at de 2 dongles slettes fra mit abonnement. Han lover ligeledes at den afdeling sender min en e-mail bekræftigelse på e-mail, og at dette bliver bragt i orden således at min telefon ikke bliver lukket.

Idag har jeg så igen været i kontakt med Telenor, for jeg har endnu ikke modtaget nogen bekræftigelse på at alt er blevet bragt i orden. Det kan man så ikke hjælpe mig med. Nu er sagen overgået til Trafik service og så er det uden af hænderne på kundeservice. Da min telefon står til at blive lukket imorgen hvis jeg ikke indbetaler det skyldige beløb, er det naturligvis meget vigtigt for mig at sikre mig at dette bliver bragt iorden, så jeg kan indbetale det jeg skylder. Jeg beder derfor kundeservicemedarbejderen om, at fremsende en ny e-mail til Trafik service, og bede dem håndtere det idag, så det kan blive bragt iorden (dongles slettes én gang for alle, samt at beløbet jeg har betalt formeget bliver krediteret), MEN, det kan han ikke gøre. Når først der er sendt én e-mail så vil en ny e-mail ikke hjælpe noget, den vil blot blive ignoreret. Hvad gør man så? Det er helt principielt for mig, at jeg ikke vil betale før jeg får en bekræftigelse fra Telenor, men deres forretningsgang og procedurer gør det åbentbart helt umuligt for en kunde at sikre sig at tingene bliver bragt i orden.

Det kan ikke være rigtigt at man skal bruge så meget tid på noget så simpelt som en fejlagtig regning og sletning af produkter som allerede blev returneret i maj måned.

Når ting bare fungerer er Telenor en fin udbyder, men når det går galt...., ja så har man virkelig et problem.